**AJÁNLATTÉTELI FELHÍVÁS**

**a közbeszerzésekről szóló 2015. évi CXLIII. tv.**

**113. § alapján**

**1. Ajánlatkérő:**

**Nagykanizsa Megyei Jogú Város Önkormányzata**

(székhely: 8800 Nagykanizsa, Erzsébet tér 7.

Telefon: +36 208492300

Telefax: +36 93510077

e-mail: [denes.sandor@nagykanizsa.hu](mailto:denes.sandor@nagykanizsa.hu)

képv.: Dénes Sándor polgármester)

Ajánlatkérő megbízásából eljár:

**Dr. Fröhlich Klára LL.M.**

felelős akkreditált közbeszerzési szaktanácsadó

(székhely: 8800 Nagykanizsa, Ady u. 35/B

telefax: +36 93314250

telefon: + 36 305686325

e-mail: [drfrohlichklara@upcmail.hu](mailto:drfrohlichklara@upcmail.hu) )

**2. Közbeszerzési eljárás fajtája:**

A közbeszerzésekről szóló 2015. évi CXLIII. tv. (továbbiakban: Kbt.) 113. § szerinti eljárás

**3. A közbeszerzés tárgya, mennyisége:**

251.000 m3/év (20-100 m3/h közötti kategória) földgázenergia szállítása az Önkormányzat  
intézményei és gazdasági társasága részére teljes ellátás alapú szerződés keretében.

Az ajánlatkérő az alábbiak szerint határozza meg a szerződéses időszak alatt átvételre kerülő minimális és az átvehető maximális földgáz mennyiséget:

Időszaki minimum mennyiség: az adott szerződött mennyiségének 80 %-a

Időszaki maximum mennyiség: nincs felső korlát.

A fenti tolerancia sávval ajánlatkérő nem mennyiségi eltérést kíván rögzíteni, hanem azt kéri ajánlattevőktől, hogy amennyiben a tényleges fogyasztás ezen sávhatárok között marad, akkor semmiféle szankciót, büntetést, pótdíjat nem érvényesít ajánlatkérő felé.

Napi mennyiségi nominálást a vevő nem végez, helyette a kereskedő jár el teljes felelősséggel.

Alulvételezés esetén a minimum mennyiség és a tényleges vételezés közötti le nem szállított mennyiség szerződött vételárának 50 %-a kötbérként, felülvételezés esetén a földgáz aktuális áron kerül elszámolásra. Az alul, illetve felülvételezések éves elszámolás alapúak és az összes felhasználásra vetítve, a felhasználókat együttesen kezelve kerülnek elszámolásra a futamidő végén.

A földgázenergia átadási helyei:  
- az Önkormányzat intézményeinek és gazdasági társaságának hálózati csatlakozási pontjai.

A szállított földgázenergia minősége meg kell, hogy feleljen az EU és a magyarországi szabványoknak, követelményeknek.

Az energia szolgáltatási igény folyamatos.

**4. A szerződés meghatározása:**

Adásvételi szerződés

**5. A szerződés időtartama (a teljesítés határideje):**

2016. október 1. 06,00 órától 2017. október 1. 06,00 óráig terjedő időre.

**6. A teljesítés helye:**

Önkormányzat intézményeinek és gazdasági társaságának hálózati csatlakozási pontjai

**7. Az ellenszolgáltatás teljesítésének feltételei, vagy a vonatkozó jogszabályokra hivatkozás:**

A számlák ellenértékét az ajánlatkérő(k) banki átutalással teljesítik a Kbt. 135. § rendelkezéseinek megfelelően - felhasználási helyenként elszámolt díjakra vonatkozó részletezést tartalmazó 30 napos időszakonkénti elszámolás alapján - kiállított tételes számla szerint, 30 napos fizetési határidő betartásával (Ptk 6:130 (1) bekezdés figyelemmel a Ptk. 6:155 § (2) bekezdés szerinti kötelezettségre is)  
Ajánlatkérő felhívja a figyelmet arra, hogy a kifizetés vonatkozásában az adózás rendjéről szóló 2003. évi XCII. törvény 36/A. § szerint kell eljárniuk. Ajánlatkérő előleget nem fizet.

**8. Alternatív ajánlattétel vagy részajánlattétel lehetősége:**

Az eljárásban nem lehet alternatív ajánlatot tenni.

Ajánlatkérő a részajánlattétel lehetőségét nem biztosítja az alábbi indokok alapján: a beszerezni kívánt áru-mennyiség – földgáz energia – jellegénél fogva nem osztható.

**9. Az ajánlatok értékelési szempontjai:**

legalacsonyabb ár

* az értékelésre kerülő **P20-100 összár** (Ft/m3) (vagyis a Pg molekula ár és a fajlagos RHD – benne a szagosítással - együttesen Ft/m3-ben kifejezve) a 20-100 m3/h közötti fogyasztókra vonatkozó fajlagos ár, amely árat a fűtőértéket tekintve 34,0 MJ/m3 fűtőérték alapján, a Pg molekula árat tekintve a futamidő egészére vonatkozóan megajánlott fix Ft/MJ érték alapján és az érvényben lévő rendszerhasználati tarifák figyelembe vétele mellett kérjük számítani és megadni

A P20-100 összár ajánlati árnak (nettó Ft/m3) tartalmaznia kell a következőket:

* földgáz molekula árát (Pg )
* szagosítás díját,
* rendszerhasználattal összefüggő összes díjelem díjait, ideértve a tárolási díjelemeket is,
* de nem kell tartalmaznia az energia adót, MSZKSZ díjat és ÁFÁ-t, vagy az ajánlatadás időpontjában esetlegesen a földgázvásárlást terhelő és ajánlatkérő, mint felhasználó terhére eső állami pénzeszközöket.

A molekula ára a következő:

Pg: a futamidő egészére vonatkozó fix ár, amelyet a Felek a havi elszámolásokban alkalmaznak Forint („Ft”), azaz Ft/MJ, QL = 34,00 MJ/gnm3 (15°C-on) névleges fűtőérték mellett, amely nem tartalmazza a földgáz tároltatását, szállítását, elosztását, szagosítását a megállapodott helyre, vagyis a rendszerhasználattal összefüggő díjakat, és nem tartalmaz kötbért és pótdíjat, valamint MSZKSZ díjat, energia adót, ÁFA összeget és egyéb állami befizetési kötelezettséget

A nyertes ajánlatevő az, aki a **legalacsonyabb** **P20-100 összárat** adja.

A felolvasólaphoz mellékelt **ajánlat részletezőben** kérjük feltüntetni, hogy mennyi a:

* a Pg molekula ár értéke Ft/MJ-ban 3 tizedes jegyre kerekítve,
* a fajlagos RHD (fajlagos rendszerhasználati díj) a 20-100 m3/h közötti kategóriában Ft/m3-ben.

Értékelési szempont alkalmazásának indoka:

A Kbt. 76. § (5) bekezdés alapján: „Az ajánlatkérő csak akkor választhatja a legalacsonyabb ár egyedüli értékelési szempontját, ha az ajánlatkérő igényeinek valamely konkrétan meghatározott minőségi és műszaki követelményeknek megfelelő áru vagy szolgáltatás felel meg, és a gazdaságilag legelőnyösebb ajánlat kiválasztását az adott esetben további minőségi jellemzők nem, csak a legalacsonyabb ár értékelése szolgálja.”

A Kbt. fenti rendelkezéseinek figyelembe vételével megállapítható, hogy ajánlatkérő igényeinek kizárólag a szabványos minőségű földgáz energia – mint konkrétan meghatározott minőségű és műszaki követelményű áru - felel meg.

**10. Az ajánlatkérő által előírt kizáró okok és megkövetelt igazolási mód:**

Az eljárásban nem lehet ajánlattevő (közös ajánlattevő), alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) g)-k) és m.) pontja szerinti kizáró okok hatálya alá tartozik.

**Igazolási mód:**

A 321/2015. (X. 30.) Korm. rendelet (továbbiakban: Korm.rendelet) 17. §-a alapján a kizáró okok fenn nem állásáról ajánlattevőnek (közös ajánlattevőnek) egyszerű nyilatkozatot kell benyújtania arról, hogy nem tartozik a kizáró okok hatálya alá, valamint a Kbt. 62. § (1) k.) pont kb.) pontját a Korm.rendelet 8. § i.) pont ib) alpontja és 10. § g.) pont gb) alpontjában foglaltak szerint kell igazolnia.

**11. Alkalmassági követelmények:**

11.1. Gazdasági és pénzügyi alkalmassági követelmények:

|  |  |
| --- | --- |
| Az alkalmasság megítéléséhez szükséges adatok és a megkövetelt igazolási mód:  P/1 Ajánlattevő csatolja a 321/2015. (X. 30) Korm. rendelet 19. § (1) bekezdés c) pontja alapján az eljárást megindító felhívás megküldésétől visszafelé számított előző lezárt üzleti évre vonatkozó, közbeszerzés tárgyából származó – *általános forgalmi adó nélkül számított* – árbevételére vonatkozó cégszerűen aláírt nyilatkozatát attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.  Ajánlatkérő felhívja a figyelmet a 321/2015. (X. 30) Korm. rendelet 19. § (3) és (7) bekezdésekben foglaltakra. | Az alkalmasság minimumkövetelménye(i):  **P/1.** Ajánlattevő alkalmatlan a szerződés teljesítésére, ha az eljárást megindító felhívás megküldésétől visszafelé számított előző lezárt üzleti évben nem rendelkezik legalább nettó 20.000.000 Ft általános forgalmi adó nélkül számított a közbeszerzés tárgyából – földgáz beszerzés – származó árbevétellel.  Amennyiben az ajánlattevő az eljárást megindító felhívás megküldését megelőző előző lezárt üzleti évben teljes árbevétellel azért nem rendelkezik, mert később jött létre vagy működését később kezdte meg, ezen ajánlattevő akkor minősül a szerződés teljesítésére alkalmatlannak, ha működésének vagy tevékenysége megkezdésének időpontjától számítva nem rendelkezik összesen legalább nettó 20.000.000 Ft közbeszerzés tárgyából (földgáz beszerzés) származó árbevétellel.  A gazdasági szereplő csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.  A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő Kbt. 69. § szerinti felhívására köteles benyújtani.  Az alkalmassági követelményeknek – a Kbt. 65. § (6) bekezdésére tekintettel – közös ajánlattevők együttesen is megfelelhetnek.  Az alkalmassági követelményeknek ajánlattevő bármely más szervezet (vagy személy) kapacitására támaszkodva is megfelelhet a Kbt. 65. § (7) – (11) bekezdésében és a 67. § (3) bekezdésében foglalt rendelkezések szerint.  A benyújtott nyilatkozatoknak, igazolásoknak alkalmasnak kell lenniük a gazdasági és pénzügyi alkalmasság megállapítására. |

11.2. Műszaki ill. szakmai alkalmasság:

|  |  |
| --- | --- |
| Az alkalmasság megítéléséhez szükséges adatok és a megkövetelt igazolási mód:  **M/1** Ajánlattevő a 321/2015. (X. 30.) Korm. rendelet 21. § (1) a.) pontja alapján csatolja: az eljárást megindító felhívás megküldésétől visszafelé számított három év legjelentősebb, földgáz szállításainak ismertetését tartalmazócégszerűen aláírt nyilatkozatát, a Korm. rendelet 23. § szerint igazolva.  A nyilatkozatban vagy igazolásban legalább fel kell tüntetni   * a szolgáltatás tárgya * az ellenszolgáltatás összegét (az ajánlatkérő által vizsgált időszakra lebontva), * a teljesítés ideje * a szerződést kötő másik fél, valamint a részéről információt nyújtó személy neve és elérhetősége, továbbá * nyilatkozni kell arról, hogy a teljesítés az előírásoknak és a szerződésnek megfelelően történt-e. | Az alkalmasság minimumkövetelménye(i):  Ajánlattevő alkalmatlan a szerződés teljesítésére, ha:  **M/1** nem rendelkezik az eljárást megindító felhívás megküldésétől visszafelé számított megelőző három évben összesen legalább nettó 20 millió forint értékű szerződésszerűen teljesített és a 321/2015. (X. 30) Korm. rendelet 23. § szerint igazolt földgáz szállítási referenciával.  Amennyiben a bemutatni kívánt szerződés határozatlan időtartamú, vagy annak időbeli hatálya az eljárást megindító felhívás közvetlen megküldéséig még nem járt le, vagy az adott szerződés kezdő és/vagy lejárati időpontja a vizsgált időszakon kívül esik, úgy Ajánlatkérő a vizsgált időintervallumon belül teljesített szolgáltatásokra vonatkozó szerződéses értéket veszi figyelembe az ajánlattevő alkalmasságának megállapítása során.  A Kbt. 65. § (9) bekezdésére tekintettel a referenciára (M/1.) vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet valósítja meg azt a szolgáltatást, amelyhez e kapacitásokra szüksége van.  A gazdasági szereplő csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.  A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő Kbt. 69. § szerinti felhívására köteles benyújtani.  Az alkalmassági követelményeknek – a Kbt. 65. § (6) bekezdésére tekintettel – közös ajánlattevők együttesen is megfelelhetnek.  Az alkalmassági követelményeknek ajánlattevő bármely más szervezet (vagy személy) kapacitására támaszkodva is megfelelhet a Kbt. 65. § (7) – (11) bekezdésében és a Kbt. 67. § (3) bekezdésében foglalt rendelkezések szerint.  **A benyújtott nyilatkozatoknak, igazolásoknak alkalmasnak kell lenniük a műszaki, illetve szakmai alkalmasság megállapítására.** |

**12. Hiánypótlás lehetősége:**

Ajánlatkérő az eljárásban a Kbt. 71. § szerint biztosítja a hiánypótlás lehetőségét.

**13. Ajánlattételi határidő:**

2016. július 5. 11,00 óra

**14. Ajánlat benyújtásának címe:**

**Nagykanizsa Megyei Jogú Város Önkormányzat**

**Polgármesteri Hivatala**

8800 Nagykanizsa, Erzsébet tér 7.

I. emelet 7.

**15. Az ajánlattétel nyelve:**

magyar

**16. Az felbontásának helye, ideje:**

**Nagykanizsa Megyei Jogú Város Önkormányzat**

**Polgármesteri Hivatala**

8800 Nagykanizsa, Erzsébet tér 7.

I. emeleti tárgyaló

**Ideje: 2016. július 5. 11,00 óra**

**17. Az ajánlatok felbontásán jelenlétre jogosultak:**

Kbt. 68. § (3) bekezdés szerint

**18. Az ajánlati kötöttség minimális időtartama:**

30 nap.

**19. A szerződésben megkövetelt biztosítékokra vonatkozó információ:**

Késedelmi kamat: Ptk. 6:155. § (1) bekezdés szerinti mértékben  
Alulvételezés esetén a Vevő köteles megfizetni a minimum és a ténylegesen átvett mennyiség különbözetének a szerződéses árral szorzott értékének 50%-át kötbérként  
Alulszállítás esetén az Eladó köteles a le nem szállított földgáz mennyiség szerződéses árral  
szorzott értékének 50%-át kötbérként megfizetni.

**20. Európai Unióból származó forrásból támogatott beszerzés:** nem

**21. A tárgyalás lefolytatásának menete és az ajánlatkérő által előírt alapvető szabályai:**

Az eljárás nem tárgyalásos

**22. Az írásbeli összegezés megküldésének várható időpontja:**

Ideje: ajánlatok bontásától számított 30 napon belül

**23. A szerződéskötés tervezett időpontja:**

Kbt. 131. § szerint

**24. Egyéb információk:**

1. Az eljárás folyamán a kapcsolattartás módja: kizárólag írásban, a Kbt. 41. §-ban meghatározott módon. Ajánlatkérő a kiegészítő tájékoztatást a Kbt. 56. § alapján – figyelemmel a Kbt. 114. § (6) bekezdésre is - nyújtja. Ajánlatkérő konzultációt nem tart.
2. Dokumentáció kiváltása: A dokumentációt Ajánlatkérő az ajánlattételi felhívás megküldésével egyidejűleg elektronikus úton megküldi. A dokumentáció közvetlenül elérhető a www.nagykanizsa.hu címen, "A város működése" menüpont alól, Önkormányzat- Közbeszerzési eljárások címszavakon keresztül, "Földgázbeszerzés 2016" címen.
3. Az ajánlat összeállításával és benyújtásával kapcsolatos összes költség az eljárás eredményétől függetlenül ajánlattevőt terheli.

1. Az ajánlatot egy eredeti példányban, zárt csomagolásban kell benyújtani. Az ajánlatot a Kbt. 66 § szerinti követelmények betartásával kell benyújtani. Az ajánlat lapozható módon történő összefűzését kérjük. Kérjük szíveskedjenek az ajánlatot CD mellékletben is csatolni (a CD-re a már kész, aláírt ajánlat szkennelt képét legyenek szívesek másolni). Szíveskedjenek nyilatkozni arra vonatkozóan, hogy a CD-n benyújtott ajánlat megegyezik a papír alapon benyújtott ajánlattal.
2. Az ajánlat munkanapokon 09,00-15,00 óráig, pénteki munkanapon 12,00 óráig, az ajánlattételi határidő lejártának napján 11,00 óráig nyújtható be. Ajánlat elektronikus úton nem nyújtható be.
3. Az ajánlatban benyújtandó dokumentumok egyszerű másolatban is csatolhatóak azzal, hogy az ajánlat 68. § (2) bekezdése szerint benyújtott egy eredeti példányának a 66. § (2) bekezdése szerinti nyilatkozat eredeti aláírt példányát kell tartalmaznia.
4. Az ajánlatnak tartalmaznia kell ajánlattevő Kbt. 65. § (7) bekezdése szerinti nyilatkozatát. Ajánlattevő csatolja a Kbt. 65. § (7) bekezdés szerinti, a kapacitást rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt (adott esetben).

Ajánlatkérő az ajánlatban nem írja elő az ismert alvállalkozók megnevezését, de a Kbt. 67. § (4) bekezdés szerinti nyilatkozat benyújtása az ajánlatban kötelező.

1. Ajánlatkérő nyomatékosan felhívja Ajánlattevő figyelmét, hogy kizárólag az az ajánlat kerül felbontásra, amely határidőben ajánlattevő címzettjéhez érkezett, illetőleg ajánlatkérő címzettjénél találhatók. Az ajánlati küldemény bármilyen késedelméért, elirányításáért, késedelmes postázásáért és egyéb itt nem megjelölt okból történő késedelmes érkezésért ajánlatkérő semmiféle felelősséget nem vállal. Az ajánlatot zárt csomagban kell benyújtani!
2. Ajánlatkérő a Kbt. 131. § (1) (4) bekezdés értelmében az eljárás nyertesével, vagy a nyertes visszalépése esetén az ajánlatok értékelése során a következő legkedvezőbb ajánlatot tevőnek minősített szervezettel (személlyel) kötik meg a szerződést, ha őt az ajánlatok elbírálásáról szóló írásbeli összegezésben megjelölték.
3. Ajánlatkérő előírja, hogy ajánlattevő tájékozódjon az adózásra, a környezetvédelemre, az egészségvédelemre és a fogyatékossággal élők esélyegyenlőségére, valamint a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.
4. Ajánlatkérő az alkalmassági követelményeket a minősített ajánlattevőknél szigorúbban határozta meg valamennyi követelmény vonatkozásában.
5. Az ajánlattevők az ajánlatok bontására külön meghívót nem kapnak.
6. Ajánlatkérő az ajánlatok felbontásakor ismerteti az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek az értékelési szempont alapján értékelésre kerülnek.
7. Ajánlatkérő a szerződés teljesítéséhez rendelkezésre álló anyagi fedezet összegét a Kbt. 68. § (4) bekezdése szerint az ajánlatok bontásának megkezdése előtt ismerteti. Ajánlatkérő az ajánlatok felbontásáról és ismertetéséről jegyzőkönyvet készít, amelyet a bontástól számított öt napon belül megküld valamennyi ajánlattevőnek.
8. Ajánlatkérő felhívja ajánlattevő figyelmét a Kbt. 36. § (1) bekezdésében és a 66. § (5) bekezdésében foglaltakra.
9. Ajánlatkérő a projekttársaság létrehozását a Kbt. 35. § (8) bekezdése alapján kizárja.

1. Ajánlatkérő az alkalmasság megállapításához szükséges pénzügyi adatokat – annak szükségessége esetén – a Magyar Nemzeti Banknak, a felhívás megküldésének napján érvényes hivatalos deviza középárfolyamai alapján számítja át magyar forintra.
2. Ajánlatkérő tájékoztatja a gazdasági szereplőket, hogy az eljárással kapcsolatos valamennyi határidővel kapcsolatosan a közép-európai idő az irányadó.
3. Az ajánlathoz csatolni kell:

- a földgázszállítói engedélyessel a 19/2009. (I. 30.) Korm. rendelet 5. sz. melléklete VI. fejezete 10.pontja alapján létrejött megállapodást, vagy ennek egyszerű másolatát (a szerződés helyett csatolható a földgázszállítói engedélyes által cégszerűen aláírt - a földgázszállító rendszeren földgáz átadás átvételre vonatkozó - együttműködést igazoló nyilatkozat, vagy ennek egyszerű másolata is), illetve más ezzel egyértékűnek minősülő okiratot, nyilatkozatot,

- Ajánlattevőnek ajánlatában nyilatkoznia kell, hogy rendelkezik akkora földgáz mennyiséggel - minimum jelen felhívás szerinti mennyiséggel -, mely a szerződés időtartama alatt Ajánlatkérő biztonságos kiszolgálásához szükséges,

- A Magyar Energetikai és Közmű-szabályozási Hivatal által kiadott (vagy azzal egyenértékű) kereskedői engedély meglétét Ajánlatkérő a Hivatal honlapjáról ellenőrzi.

1. A megkötésre kerülő szerződésben rögzítésre kerül, hogy a nyertes földgázkereskedő és a vevő a külön-külön (intézményenként ill. gazdasági társaságként) is meghatározott mennyiségi eltéréseiket a közbeszerzési eljárásban megadott összes felhasználásra vetítetten együttesen kezelik.
2. Aláírási címpéldány vagy ügyvéd által ellenjegyzett aláírásminta csatolását kérjük az ajánlatban.

1. Jelen felhívásban, valamint a dokumentációban nem szabályozott kérdésekben a közbeszerzésekről szóló 2015. évi CXLIII. törvény (Kbt.) az irányadó.

**Az ajánlattételi felhívás megküldésének napja:**

2016. június 23.